Vähemusstress

Vähemusstress on pideva pinge seisund, mida vähemusrühma kuuluvad inimesed võivad stigmatiseerimise ja diskrimineerimise tõttu kogeda.Vähemusstress. Eesti Keele Instituut, Sõnaveeb 2024. https://xn--snaveeb-10a.ee/search/unif/est/dsall/v%C3%A4hemusstress/1/est Tegu on unikaalsete negatiivsete lisastressoritega, mida just vähemusgrupi liikmed oma sotsiaalse positsiooni tõttu kogevad. Vähemusstress on sageli krooniline, kuna sotsiaalsed ja kultuurilised struktuurid, mis neid stressoreid esile kutsuvad, on olemuselt suhteliselt stabiilsed.Meyer, I. H. (2003). Prejudice, social stress, and mental health in lesbian, gay, and bisexual populations: conceptual issues and research evidence. Psychological bulletin, 129(5), 674.

Lisastressorid võib jagada kaheks omavahel tihedalt seotud teguriks: väliseks ja sisemiseks. Välised stressorid on otseselt tingitud tõrjuvast sotsiaalsest keskkonnast nagu näiteks ebavõrdne kohtlemine, vägivalla ohvriks langemine, alavääristamine, kooli- ja töökius jms. Sisemised stressorid tekivad vastusena väliskeskkonna vaenulikkusele. Nendeks võivad olla näiteks negatiivne sisekõne, madal enesehinnang, kõrgendatud ohutunne ja pidev valmisolek vaenu kogeda.Meyer, I. H. (2015). Resilience in the study of minority stress and health of sexual and gender minorities. Psychology of Sexual Orientation and Gender Diversity, 2 (3), 209–213, p 24–38.

Vähemusstress kahjustab vähemusrühma kuuluvate inimeste heaolu märgatavalt. Pideva stressiseisundi tõttu on neil võrreldes elanikkonna keskmisega kõrgem risk vaimse ja füüsilise tervise probleemide ning ennasthävitava käitumise tekkeks.Frost, D. M., & Meyer, I. H. (2023). Minority stress theory: Application, critique, and continued relevance. Current Opinion in Psychology, 51, 101579. https://doi.org/10.1016/j.copsyc.2023.101579Dentato, M.P. (2012). The minority stress perspective. Psychology & AIDS Exchange, 37, 12-15. American Psychological Association. Washington, D.C. (Spring Issue).

 Vaata ka 

 rassism
 võrdsus
 homofoobia
 ohvrisüüdistamine

 Viited 

Kategooria:Psühholoogia
Kategooria:Ühiskond